Limba sarda/campidanesu

Su sardu est una lìngua romanza chi su pòpulu de Sardìnnia fueddat in s'Ìsula sua, e sa comunidadi sarda chistionat in disterru.
250px|thumb|Mapa in ui si podit castiai sa cumpetèntzia de su sardu

 Datus generalis 
Su sardu est atesu meda de su latinu e de is atras lìnguas neolatinas, prus de totu po su chi pertocat sa gramàtica. Sa lìngua sarda si agatat in sala ocidentali de sa latinidadi, paris cun su catalanu, su francesu, s'ocitanu, su spanniolu, su portughesu e atras minoris. Custu bolit nai chi tenit cumenti caraterìstica su plurali in -s. 
Aintru de is lìnguas latinas, si sinnialat chi ndi at bogau s'artìculu ("su"/"sa") de su latinu ipse, candu invecis totu is atras lìnguas dd'ant bogau de ille (foras de su cadelanu in is Ìsulas Balearis chi at bogau s'artìculu es/sa de su latinu ipse), in prus est s'ùnica chi fraigat su tempus benidori ponendi su verbu de agiudu "àire" ananti de su disfiniu (p.e.: apu a cantai de "habeo ad cantare") e no a pustis (p.e.: it. canterò, de "cantare habeo").

 Stòria 
 Nascimentu de sa lìngua sarda 
Su sardu cumenti lìngua chi ndi benit de su latinu incumintzat a nasci in su 238 ananti de Cristu, candu sa Sardìnnia fut provìncia de Roma. Su latinu de is soldadus romanus, chi no fut su chi studiaiant in is lìbarus ma fut diferenti meda a intru de is regionis chi ndi beniant, at incumentzau a s’amesturai a pustis cun sa lìngua chi is sardus fueddaiant; a dolu mannu no scieus meda de sa lìngua chi chistionaus in Sardìnnia a su tempus a insaras, ca no si est abarrada axeda e duncas totu su chi scieus est gràtzias a fueddus (prus chi totu arrelatamus a su sartu, bestiàmini, matas) chi no ndi benint de su latinu ma chi ndi benint de su “paleusardu”, cumenti a làcana, mara… Is Romanus perou no ant agatau su “paleusardu” sceti, difatis tocat a no si ndi scaresci de totu is citadis pùnigas in is costeras, chi a marolla ant intrau fueddus pùnicus a intru de is sardus puru; inue is faeddus pùnicus chi ancoras imperaus fatu fatu funt unus cantu, est a nai mitza, cìpari, farrancada, tzichiria, tzingorra (in italianu, sorgente, rosmarino, una manciata, aneto, piccola anguilla). A contu fatu duncas su sardu est una lìngua romanza cumenti a su francesu, su spanniolu, su cadelanu, su portughesu, s’italianu, su ladinu; totu lìnguas chi funt nàscias de su latinu de is soldadus romanus cun sa lìngua chi sa genti de su logu fueddaiat giai.

 Arrutroxa de Arroma e Imperu Bizantinu 
Cumentzendi is sègulus cuatru e cincu agoa de Cristu, in s’imperu romanu ddoi ìntrant is "bàrbarus". Sa Sardìnnia puru no abàrrat a foras de custas intradas, e difatis intru de su 450 e su 530 nci lompint is Vàndalus, chi a su tempus aiant cunchistau giai s’Àfrica arromana. Sigumenti in Sardìnnia ddoi funt abarraus otanta annus sceti, no ant lassau arrastus in sa lìngua nosta. In su 534 sa Sardìnnia tòrrat a intrai in s’Imperu Arromanu, chi perou immoi sa capitali no est prus Arroma ma Costantinòpoli. Medas funt is fueddus chi ndi funt bènnius de custu atòbiu cun is bizantinus, chi depeus ammentai, sa curtura insoru est intrada in totu is partis de sa vida de is sardus de su tempus; is fueddus bizantinus prus connottus funt lepa, condaxis / condaghes (arregorta de àutus giurìdicus), nòminis de personi cumenti a Miali, Aleni, Giorgi, Stèvini.

 Is pisanus in Sardigna 
Bisàntziu si ndi stèsiat de Sardìnnia po mori de is musulmanus, duncas s’Ìsula abbàrrat a sola fintzas a s’annu milli, candu cun s’annu milli Pisa e Gènova cumèntzant a intrai prus chi totu in Cabu de Susu e in su Giuixau de Casteddu, e ant lassau sa citadi de Sassari a is Genovesus. Po medas annus calincunu linguista at portau a in antis s’idea chi is pisanus apant mudau meda sa bariedadi campidanesa, in sa pronùntzia e in s’evolutzioni de sa lìngua, narendi chi su campidanesu "lìngua", "silìcua", "anguidda", "ègua" o "cena", funt totu pròdusius de sa colonisadura pisana e chi is fueddus sardus diaderus siant "limba", "siliba", "ambidda", "eba", "chena", chi ancora fait a ddus intendi in Cabu de Susu. Is ùrtimus stùdius<ref>{{Tzita web |url=http://www.comitau.org/Mangaras/bariedadis/luoghi_comuni_campidanesu.pdf |tìtulu=luoghi comuni nella lingua sarda-R. Bolognesi (Universidadi de Amsterdam e de Groninga) |atzessu=2020-07-29 |dataarchìviu=2011-07-25 |urlarchìviu=https://web.archive.org/web/20110725190144/http://www.comitau.org/Mangaras/bariedadis/luoghi_comuni_campidanesu.pdf |urlmortu=eja }}</ref> intamis ant amostau de manera crara chi, sendi chi is pisanus funt abarraus sessanta annus sceti in Cabu de Giossu, sendi chi no si funt mai bòfius amesturai a is sardus, est craru chi no ant pòtziu mudai una bariedadi chi partit de susu de Aristanis e chi pìgat prus de una perra de Sardìnnia. E prus pagu ancoras in cussus annus, in ui no esistiat sa scola cumenti a oi, no ddoi fiat s’arràdiu, is giorronalis, sa telebisioni. Is fueddus e is fenòmenus chi a is linguìstas stràngius che Max Leopold Wagner funt partus stravanaus e acanta de su pisanu antigu e diferentis de su sardu de Cabu de Susu, funt nàscius simprementi ca est diferenti sa stòria de cumenti su latinu est intrau e de cumenti est andau a in antis in Cabu de Susu e in Cabu de Giossu. Duncas, a contu fatu, siat "lìngua" siat "limba" (e totu is atrus fueddus chi eus arremonau) funt sardus a su 100%, unu perou fait parti de is bariedadis campidanesas e s’atra de is bariedadis logudoresas. Comuncas, craru est chi calincunu fueddu est intrau in sardu de su pisanu, is prus connotus funt "bèciu"-"(b)etzu", "brigùngia"-"(b)irgonza".

 Su cadelanu e su castillianu in Sardigna 
Su cadelanu bessit lìngua officiali de Sardìnnia in su 1479, centu annus agoa chi is cadelanus fiant intraus cun is sordaus in s’ìsula. Chentza duda peruna, su cadelanu est sa lìngua stràngia chi prus est intrada in su sardu, oi in dì puru meda fueddus chi imperaus tenint arrexini cadelana, est a nai "ferreri", "pichepedreri", "sabateri", "mìgia", "buciaca", "cadira", "bratzolu" e aicci narendi. Custa lìngua fiat aici forti in sa sociedadi puru chi esistiat unu dìciu in Casteddu “no connoscit su cadelanu” chi ddu imperànt po nai de unu fulanu chi fiat innioranti meda. Su castillianu est intrau meda a su propriu perou prus a tardu, a s'accabada de su 1500 candu giai nci fiant stetius 100 annus de influentzia de su cadelanu. Medas notàrius dd’ant imperau fintzas a s’acabbu de su 1700, e in calincunu logu po fintzas in is primus annus de su 1800, su sardu at arriciu una sienda de fueddus de su castillianu; perou bisongiat a ddu nai ca medas si funt perdius e po cussu parit ca is fueddus cadelanus prevalessint occannu. Nci funt medas fueddus castillianus in su sardu campidanesu e prus puru in su logudoresu, in su primu podeus agattai: "aposentu", "brincai", "callentai", "dengosu", "fardetta", "gana", "intregai", "lei" (legge in italianu), "menguai", "nascimentu", "obra", "prenda", "resfriai", "sintzillu", "tacca", "ventana". Toccat a nai ca is verbus in castillianu prevalessint in su sardu a cunfrontu de cussus de su cadelanu, mentras su cadelanu prevalessit in medas atras cosas.

 S’italianu in Sardigna 

In su 1718 sa Sardìnnia bessit parti de su chi iat a essi stètiu s’Arrennu de Itàlia. Fintzas a cussu annu perunu dominadori at tentu s’idea de nci burrai sa lìngua sarda de su totu po imponni sa lìngua sua, ma sa polìtiga savojarda teniat sa tenta de fai binci prus de totu is atras sa lìngua italiana. Sigumenti su sardu fiat forti meda cumenti a lìngua, e cun is mesus de cussus tempus no fiat a fai una furriada linguìstiga de pressi, s’arruga prus simpri po italinisai sa Sardìnnia fiat a italianisai su sardu in antis. Est prus simpri meda a passai de unu sardu italianisau a s’italianu chi no de unu sardu sintzillu a s’italianu. Po fai custu, su primu passu fiat a nci bogai de sa conca de is sardus is fueddus chi fiant atesu meda de s’italianu e a ddus arremprasai cun fueddus italianus “cun sa –u a s’acabu” (sardu proceddinu), po fintzas is fueddàrius e is gramàtigas de su tempus (s’Otuxentu) teniant custa tenta, sa de imparai s’italianu a is sardus passendi de unu sardu totu amesturau. S’italianu at perou cumentzau a si spainai diaderus cun sa scola po totus in su Noixentu, cun su serbìtziu de sordau, cun is giorronalis. S’allestrada manna de s’italianu in Sardìnnia dd’eus tenta cun sa telebisioni, chi at betiu sa lìngua de su Stadu in totu is domus sardas. In is ùrtimus cincuanta annus, su sardu at arrenconau unu muntoni de fueddus, arremprasaus de italianismus e custu est acadèssiu in totu s’ìsula, no ddoi funt logus e biddas a nca custu fenòmenu no siat acadèssiu. Sa "enna" o "janna" est bessia "sa porta", su "ajaju" est bessiu su "nonnu", su "fradili" est bessiu su "cuginu", e aici nendi.

 Sa batalla po sa lìngua sarda 
In s’acabu de is annus Sessanta e in su cumentzu de is annus Setanta de su Millinoixentu, in totu s’Europa nci est stètia una furriada curturali in totu is logus a nca ddoi fiat una lìngua de minoria. Po nai, in Spànnia, morendisì Franco su ditadori, is minorias linguìsticas bascas e cadalanas ant cumentzau a traballai meda po torrai a fai nasci is lìnguas insoru, in su Galles in s’Arrennu Uniu is gallesus ant cumentzau sa batalla insoru po fai arreconnosci sa lìngua gallesa e su pròpiu ant inghitzau a fai is brètonus, is ladinus, is furlanus e totu is atras minorias europeas. In Sardìnnia puru su movimentu po sa lìngua sarda si fiat fatu forti meda: in s’universidadi, in sa scola, in sa sotziedadi a chistionai de lìngua sarda no fiat prus unu spantu. Is studiosus che Antoni Lèpori su professori fiant cumentzendi a scriri fueddàrius modernus, a studiai sistemas ortogràfigus po scriri su sardu de manera coerenti. Totu custas batallas, atòbius e stùdius ant fatu nasci in su 1997 sa lei sarda nùmuru 26, chi est sa primu lei chi nàrat de manera crara chi su sardu est una lìngua chi fait a dda imperai in dònnia logu imparis a s’italianu. Nàrat puru ca sigumenti est una sienda, unu scrusoxu mannu po sa terra e su pòpulu sardu, tòcat a dda amparai cumenti si spètat, in sa scola, in sa sotziedadi e in sa vida de dònnia dii. Agoa de duus annus est bessia sa lei 482 de su stadu, chi agoa de giai giai sesanta annus de democratzia cumprit s’artìgulu ses de sa Carta de su Stadu. Cun custa lei, su stadu arreconnoscit doxi minorias linguìstigas a intru de is làcanas italianas, est a nai sa sarda, chi est sa minoria prus manna, sa furlana, sa tedesca, sa slovena, sa arbanesa, sa grecània, sa frantzesa, sa ladina, sa croata, sa franco-proventzali, sa cadelana e s’otzitana. Is partis prus de importu de custa lei funt chi totu custas lìnguas de minorias fait a nci ddas intrai in sa scola (de is elementaris fintzas a is mèdias). No cumenti a unus cantu de oras a sa cida, cumenti a una lìngua stràngia, ma chi fait a ddas imperai po imparai is imparus che sa matemàtica, sa stòria, sa giografia e aici nendi. Custa est una furriada diaderus ca sa lìngua de minoria bessit a lìngua mesu de imparu. Atra parti de importu mannu de custa lei est chi arreconnoscit s’importàntzia de sa lìngua de minoria in s’aministratzioni pùbriga, e duncas permitit de dda imparai acanta de s’italianu, mancai s’italianu sceti donghit efetus de lei.

 Spartzidura, situatzioni a dii de oi e perìgulu de estintzioni 
Si carculat chi dda iant a fueddai o cumprèndi, a su mancu po unas cantas fràsias, unas 1.200.000 personis de Sardìnnia e in prus is disterraus chi no ddoe bivint. Is chi dda cumprendint e dda imperant de mellus manera funt meda prus pagus, ma no ddoe at nisciuna cherta specialìstica chi nde tratit; parit perou, cumenti po totu is lìnguas de minoria, chi a dda fueddai mellus siant is bècius, mancari ddoe siant giòvunus chi dda stùdient e impreent beni.

Segundu a unu stùdiu de sa regioni, su sardu ddu iant a connòsci unas 1.495.000 personis e fueddai unas 1.000.000, a fronti de unu tres % sceti chi naraat de no ddu connosci, de no ddu cumprèndi e de no ddu bolli imparai. Ant perou sinnalau chi ddoe est s'arriscu chi su sardu iat a podi andai intra pagu tempus in estintzioni, si no si ponit rimèdiu, ca su bilinguismu est ancora a bìi; in prus, sighit a girai unu stigma assotziau a sa lìngua, e in is ofìtzius pùblicus no si imperat a favori, oi, de s'italianu sceti.

Custa situatzioni si depit a su stadu de diglossia, a livellu sociològicu, chi at tentu e ancora tenit su sardu de s'època moderna in susu, ca is invasoris sempiri ant impostu che ofitziali sa lìngua insoru; si depit tenni in contu chi is ibèricus teniant is lìnguas insoru afaca a su sardu, mentras chi in s'ùrtimu perìodu de dominatzioni, sa piemontesa, is de Savoja cheriant auniri su domìniu insoru fintzas linguisticamenti e ddoe c'ant bogau spanniolu e sardu puru. Sa cosa si nc'est ancora prus imbrutada in is annus '50 e '60 de su sèculu passau, cando is mèdius de comunicatzioni e s'istrutzioni ofitziali ant fatu a manera chi is sardus aiant intendiu s'italianu che "lìngua de cultura e de genti scida", scioberendi de no imparai prus su sardu a is fillus. In custu tempus, benit puru a pìgiu su dualismu tra citadi e bidda, in ui sa lìngua mama no est ancora totu spèrdia. Pustis de una pelea longa cumintzada de is annus '70, si podit nai chi calicuna cosa siat cambiada ma solu in su 1997, po mori de una lei regionali chi at postu su sardu che lìngua ofitziali de sa Sardìnnia in paris a s'italianu.

Immoi nci at ddoe duas scolas de pensu: a una banda, chini pentzat chi su raixinamentu de su sardu de sa sotziedadi sarda siat arribau a unu puntu chi su sardu si creit oramai belle scumpartu e duncas estintu, a un'àtra chini invecis cherit torrai sa lìngua a is sardus circhendi de sighi s'esèmpiu de àteras lìnguas de minoria, cumenti su cadelanu. Nci at una certa atividadi po unificai su sardu, partziu in una cantidadi manna de dialetus (unus 350) chi intra issus si podent cumprendi, ma po immoi est in suta a crìtica o polèmica (cumenti at sutzediu po sa Limba Sarda Unificada e sa Limba Sarda Comuna).

 Is bariedadis 
Medas linguistas partzint su sardu in medas bariedadis, cun duas ortografias fundamentalis a ddas intregai: su campidanesu e su logudoresu-nugoresu. Su gadduresu (cossu), s'aligheresu (catalanu) e su tabarchinu (ligurinu) no funt dialetus sardus. Po su tàtaresu (o turritanu) sa chistioni est prus difìtzili ca mancari siat de gramàtica corsicana, tenit meda de su lèssicu logudoresu (80% a parri de medas).

Is linguàgius sardus logudoresus ddus chistionant de su Màrghine e de su Montiferru in susu, fintzas a su monti Limbara. No est presenti in Gaddura (francu po is biddas de Terranoa e Luras), ma medas ddu fueddant fintzas in Tàtari e S'Alighèra, mancari custas cussòrgias tèngiant dialetus insoru, e est istada sa lìngua de referèntzia po sèculus po is poetas sardus e de sa literadura sarda. Su nugoresu, chi est postu a pari cun su logudoresu, si no po sa mancàntzia de sa lenitzioni, si chistionat in sa provìncia de Nùgoro, boghende·ddi a parti su tretu asuta de Sòrgono (lìngua de Mesanìa) e de su Màrghine (logudoresu). Si creit chi siat custu su fueddu prus biu, e chi peri is piciocheddus ddu chistionint de piciocheddus.

 Is grafias 
Fintzas a oi, mancari nci siant staus medas traballus e bideas, po sa lìngua sarda no si agatat ancora unu "standard" sceti de scritura. S'ùnicu puntu chi acomunat sos studiosus est sa modalidadi de acentadura: s'acentu cherit postu in sa sìllaba de tres (partendi de sa fine de su fueddu) o in s'ùrtima. Lassandi a banda is grafias no scientìficas, chi is scritoris e is poetas ant sighiu peri sèculus medas, oi ddoi funt cincu propostas principalis po scriri su sardu:

 LSC: Limba Sarda Comuna, ofitziali po is àtus de sa Regioni.
 LSU: Limba Sarda Unificada.
 LdM: Limba de Mesania.
 GSA: Grafia sarda autònoma.
 Su Sardu Standard': standard pubricau de s'Acadèmia de su Sardu.

Is còdixis po su Sardu e is àteras lìnguas de Sardìnnia funt:
 ISO 639-1: sc 
 ISO 639-2: srd 
 ISO 639-3: variously:
 srd — Sardinian (generic)
 sro — Campidanese
 sdn — Gallurese
 src — Logudorese
 sdc — Sassarese

 Documentus in sardu antigu 

Si podit biri calicunu elementu de su sardu giai in su 1063, ma si depit aspetai una bintina de annus a pustis po biri is primus documentus in sardu antigu, cumenti sa Carta Volgare (in campidanesu) e su chi si narat Privilegio logudorese, oi cunservau in Pisa:Donatzioni de Torchitoriu (1089 o 1103, campidanesu):Atu tra Bernardu, su pìscamu de Civita (oje narada Terranoa), e Beneittu, aministradori de s'Òpera 'e sa Sea in Pisa (1173, logudoresu):

Sa segunda Carta in campidanesu, cunservada in Frantza, chi risalit a su 1190-1206:Statudus tataresus, scritus in logudoresu (1316)

Sa fentomada Carta de Logu de su Juigadu de Arborea (1355-1376):

In su Cincucentus e Sexentus, su sardu iat a ai àpiu fueddus medas chi beniant de su cadelanu e spanniolu, po mori de sa dominadura. Aici puru est capitau in cussa piemontesa po is fueddus italianus, e ancora in su perìodu fintzas a oi.

 Vocabolarieddu 
Inoxi si podit ghetai un'ograda a calicunu fueddu a manera de ddu ponni a cunfrontu in is lìnguas romanzas.

Latinu Sardu  Frantzesu  Spanniolu Otzitanu Catalanu Aragonesu Portughesu Romunu Italianu  Cossu Friulanuclave(m) crae/i/jae (log.), crai (camp.)clef llave clau clauclauchave cheie chiavechjave/chjavi clâf nocte(m) note/noti (camp.)nuitnoche nuèit/nuèchnitnueitnoite noaptenottenotte/notti gnot cantare cantare/cantai (camp.)chantercantar cantar cantarcantarcantar cântarecantarecantà cjantâ capra(m) cabra/craba/crapachèvrecabra cabra cabracrabacabra capracapracapra cjavre lingua(m) limba (log.)/lìngua (camp.)languelengua lenga llengualuengalíngua limbalingualimbalenghe platea(m) pratha/pratza (camp.)placeplaza plaça plaçaplazapraça piaţapiazzapiazza place ponte(m) ponte/ponti (camp.) pontpuente pònt pontpuentponte pod/punteponteponte/ponti puint ecclesia(m)/basilica cheia/creia/crèsia (camp.) égliseiglesia glèisa esglésiailesiaigreja bisericachiesaghjesgia glesie hospitale(m) ispidale/spidali (camp.) hôpitalhospital espital hospitalhespitalhospital spitalospedalespedale/uspidali ospedâl caseu(m)  lat.volg.formaticu(m)casu fromagequeso formatge formatgeformache/quesoqueijo brânză/caşformaggio/caciocasgiu formadi 

 Fueddus in italianu e in is linguàgius sardus 
 Italianu   Logudoresu   Campidanesu   Galluresu   Tàtaresu   S'Aligheresu   Tabarchinula terra   sa terra   sa terra   la tarra   la terra   la terra/tierra   a têrail cielo   su chelu   su celu lu celu lu zelu   lo cel   u sél'acqua   s'abba   s'àcua l'ea l'eba   l'algua   l'aeguail fuoco   su fogu   su fogu lu focu lu fogu   lo foc   u fogul'uomo   s'omine   s'òmini   l'omu   l'ommu   l'home   l'omula donna   sa fémina   sa fémina   la fèmina   la fémmina   la dona   a donamangiare   mandigare/papare papai manghjà magnà   menjar   mangiâbere   buffare   bufai bì bì   beure   beivegrande  mannu   mannu   mannu/grendi/grandi   mannu   gran   grandepiccolo   minore   cinu/piticu   minori/picculu   minori   petit   piccinil burro   su butidu   su butirru   butirru/buttirru   butiu   mantega   buruil mare   su mare   su mari   lu mari   lu mari   la mar   u môil giorno   sa die   sa dii la dì la dì   lo dia   u giurnula notte   sa note sa noti la notti   la notti   la nit   a néùttela scimmia   sa ìssimmia/muninca   sa martinica/mantenica la municca la muninca   la muninca   a scimiail cavallo   su caddu   su cuaddu   lu cabaddu   lu cabaddu   lo cavall   u cavallula pecora   sa berbeche/s'arveghe   su brebei   la pècura   la pégura   l'ovella   a pëguail fiore   su fiore/frore   su frori   lu fiori   lu fiori   la flor   a sciùala macchia   sa macula/mantza   sa maguglia/mancia   la tacca   la maccia   la taca   a macciala testa   sa conca   sa conca   lu capu   lu cabbu   lo cap   a téstala finestra   sa bentana   sa ventana   lu balconi   lu balchoni   la finestra   u barcùnla porta   sa yanna/gianna sa genna/ghenna la ghjanna/gianna   la janna   la porta   a portail tavolo   sa mesa   sa mesa   la banca   la banca/mesa   la taula   a tòail piatto   su piatu su pratu lu piattu lu piattu   lo plat   u tundulo stagno   s'istaniu   su stangiu/staini   lu stagnu   l'isthagnu   l'estany   u stagnuil lago   su lagu   su lagu   lu lagu   lu lagu   lo llac   u lagu/lòguun arancio   un'aranzu   un'aràngiu   un aranciu   un arantzu   una taronja   un çetrùnla scarpa   s'iscarpa   sa crapita/sabàta/su sapàtu/ su butineddu la botta la botta   la bota   a scarpa/scòrpala zanzara   sa tintula   sa zintzula/zanzula/sintzula   la zinzula   la zinzura   la tìntula   a sinsòala mosca   sa musca   sa musca   la musca   la mòscha   la mosca   a muscala luce   sa lughe/luche   sa luxi/lughi   la luci   la luzi   la llumera/llum   a lüxeil buio   su bugiu   su buju/iscuru/iscuriu   lu bughju   lu buggiu   l'obscuritat   scuurun'unghia   un'ùngia   un'unga   un'ugna   un'ugna   una ungla   un'ùngiala lepre   sa lèpere su lèpiri/lèpuri/lèpori lu lèparu   lu lèpparu   la llebre   a lévela volpe   su matzone/gròdhe   su margiani/mariane   lu maccioni   lu matzoni   lo guineot/matxoni   a vurpeil ghiaccio   su ghiatzu/astragu/itìa su ghiàciu lu ghjacciu   lu ghiacciu   lo guiatxo   u ghiacciuil cioccolato   su ciocolatu/ciculata su ciocolatu/ciuculati lu cioccolatu   lu ciocculatu   la xocolata   a ciculatala valle   sa 'adde   sa baddi/bacu   la vaddi   la baddi   la vall   a valleil monte   su monte   su monti   lu monti   lu monti   lo mont   u munteil fiume   su riu/frumene   su frumini/riu   lu riu   lu riu   lo riu   u riuil bambino/ragazzo   su pitzinnu/piseddu   su pipiu/piciocu   lu steddu   lu pitzinnu   lo minyò   u figgeuil neonato   sa criadura   su nennu/ddeddu   la criatura/stiducciu   la criaddura   la criatura   u piccinil sindaco   su mere/su sindigu   su meri/su sindigu   lu sindacu   lu sindagu   l'alcalde/sìndic   u scindegul'auto  sa màchina sa màchina/s'àuto (su carru) la vittura/la macchina la macchina   la màquina/l'automobìl   a vétüa/a machina

 Boxis acapiadas 
 Lìnguas de sa Sardìnnia
 Italianu porcheddinu
 Lìngua polinòmica
 Limba sarda (LSC)
 Limba sarda (logudoresu)

 Notas 

 Bibliografia 

 Porru, Vissentu, Dizionariu universali sardu-italianu, Cagliari, Casteddu, 1832.
 Spano, Giovanni, Ortografia sarda nazionale, Casteddu, Reale Stamperia, 1840.
 Spano, Giovanni, Vocabolario sardo-italiano e italiano-sardo, 2 voll., Casteddu, 1851-1852 (torradu a imprentare dae Bologna, Arnaldo Forni, 1966).
 Wagner, Max Leopold, Fonetica storica del sardo, bortadu dae Giulio Paulis, Casteddu, Trois, 1984. (bortadura de: Historische Lautlehre des Sardinischen, 1941).
 Wagner, Max Leopold, La lingua sarda. Storia, spirito e forma, Berna, Francke, 1951; como a incuru de Giulio Paulis, Nùgoro, 1997.
 Wagner, Max Leopold, Dizionario etimologico sardo (DES), Heidelberg, Carl Winter, 1962 (torradu a imprentare dae Casteddu, Trois, 1989).
 Angioni, Giulio, Pane e formaggio e altre cose di Sardegna, Zonza, Casteddu, 2002.
 Angioni, Giulio, Tutti dicono Sardegna, EDeS, Casteddu, 1990.
 Francesco Alziator, Storia della letteratura di Sardegna, Casteddu, 3T, 1982
 Bruno Anatra, Editoria e pubblico in Sardegna fra Cinque e Seicento, Roma, Bulzoni, 1982
 Maxia, Mauro, Lingua Limba Linga. Indagine sull'uso dei codici linguistici in tre comuni della Sardegna settentrionale, Casteddu, Condaghes 2006
 Maxia, Mauro, La situazione sociolinguistica della Sardegna settentrionale, in Sa Diversidade de sas Limbas in Europa, Itàlia e Sardigna, Regione Autònoma de Sardigna, Bilartzi 2010
 Areddu, Alberto G., Le origini "albanesi" della civiltà in Sardegna, Nàpoli, 2007.
 B. S. Kamps e Antonio Lepori, Sardisch fur Mollis & Muslis, Steinhauser, Wuppertal, 1985.
 Blasco Ferrer, Eduardo, Linguistica sarda. Storia, metodi, problemi, Condaghes, Casteddu, 2003.
 Blasco Ferrer, Eduardo Paleosardo. Le radici linguistiche della Sardegna neolitica, Berlinu/New York (2010)
 Bolognesi, Roberto e Wilbert Heeringa, Sardegna tra tante lingue: il contatto linguistico in Sardegna dal Medioevo a oggi, Condaghes, Casteddu, 2005.
 Bolognesi, Roberto, Le identità linguistiche dei sardi, Condaghes
 Bolognesi, Roberto The phonology of Campidanian Sardinian : a unitary account of a self-organizing structure, The Hague: Holland Academic Graphics
 Cardia, Amos, S'italianu in Sardìnnia, Iskra, 2006.
 Cardia, Amos, Apedala dimòniu, I sardi, Casteddu, 2002.
 Casula, Francesco, La Lingua sarda e l'insegnamento a scuola, Alfa, Cuartu Sant'Aleni, 2010.
 Casula, Francesco, Breve storia della scrittura in Sardegna, EDES, Casteddu, 1978.



 Sugeta, Shigeaki, Su bocabolariu sinotticu nugoresu - giapponesu - italianu: sas 1500 paragulas fundamentales de sa limba sarda, Della Torre, Casteddu, 2000.
 Sugeta, Shigeaki, Cento tratti distintivi del sardo tra le lingue romanze: una proposta, 2010.
 Colomo, Salvatore (a cura di), Vocabularieddu Sardu-Italianu / Italianu-Sardu.

 Farina, Luigi, Vocabolario Nuorese-Italiano e Bocabolariu Sardu Nugoresu-Italianu.
 Jones, Michael Allan, Sintassi della lingua sarda (Sardinian Syntax), Condaghes, Casteddu, 2003.
 Lepori, Antonio, Vocabolario moderno sardo-italiano: 8400 vocaboli, CUEC, Casteddu, 1980.
 Lepori, Antonio, Zibaldone campidanese, Castello, Casteddu, 1983.
 Lepori, Antonio, Fueddàriu campidanesu de sinònimus e contràrius, Castello, Casteddu, 1987.
 Lepori, Antonio, Dizionario Italiano-Sardo Campidanese, Castello, Casteddu, 1988.
 Lepori, Antonio, Gramàtiga sarda po is campidanesus, C.R., Cuartu San'Aleni, 2001.
 Lepori, Antonio, Stòria lestra de sa literadura sarda. De su Nascimentu a su segundu Otuxentus, C.R., Cuartu San'Aleni, 2005.
 Mameli, Francesco, Il logudorese e il gallurese, Soter, Villanova Monteleone, 1998.
 Mensching, Guido, Einführung in die sardische Sprache, Romanistischer Verlag, Bonn, 1992.
 Mercurio,Giuseppe, S'allega baroniesa. La parlata del sardo-baroniese – fonetica, morfologia, sintassi, Ghedini, Milanu, 1997.
 Pili, Marcello, Novelle lanuseine: poesie, storia, lingua, economia della Sardegna, La sfinge, Ariccia, 2004.
 Pira, Michelangelo, Sardegna tra due lingue, Della Torre, Casteddu, 1984.
 Pittau, Massimo, Grammatica del sardo-nuorese, Patron, Bologna, 1972.
 Pittau, Massimo, Grammatica della lingua sarda, Delfino, Tàtari, 1991.
 Pittau, Massimo, Dizionario della lingua sarda: fraseologico ed etimologico, Gasperini, Casteddu, 2000/2003.
 Putzu, Ignazio, «La posizione linguistica del sardo nel contesto mediterraneo», in Neues aus der Bremer Linguistikwerkstatt. aktuelle Themen und Projekte, a cura di Cornelia Stroh, Universitätsverlag Dr. N. Brockmeyer, Bochum, 2012, pp. 175–206.
 Rubattu, Antonino, Dizionario universale della lingua di Sardegna, Edes, Tàtari, 2003.
 Rubattu, Antonino, Sardo, italiano, sassarese, gallurese, Edes, Tàtari, 2003.
 Grimaldi, Lucia, Code switching nel sardo – un segno di disintegrazione o di ristrutturazione socio-linguistica?, 2010.


 Toso, Fiorenzo, La Sardegna che non parla sardo, Cuec, 2012

 Poscheddu, Peppe (1990); a cura di Giuseppe Petazzi. Vocabolario medico : italiano-sardo sardo-italiano'', 2D Editrice Mediterranea, Casteddu

 Acàpius de fora 
 Ditzionàriu in línia de sa limba e de sa cultura sarda - Regione Autònoma de Sardìnnia
 A iscola de sardu (Maria Barca) - Sassari.TV 
 Grammàtica de su sardu campidanesu 
 Grammatica de su sardu nugoresu (in sardu)
 Grammatica de su sardu nugoresu (in italianu)
Dizionario universale della lingua di Sardegna - Antoninu Rubattu (N.B.: si bolies consultai su ditzionàriu foras de sa retza, podies comuncàs scarrigai is lìberus chi sunt inoxi: s'unu po sa prima parti A-L  e s'àtru puru po sa segunda parti M-Z ). 
Italiano - Sardu 
 Logudoresu  / Campidanesu  / Nugoresu  - Italiano
 A pitzu de sa botànica (prantas e matas)
A-P 
P-Z 
 A pitzu de s'itiologia (piscis) 
 A pitzu de s'ornitologia (pugionis) 
 A pitzu de sa Zoologia (animàlis vàrius) 
 Sa lìngua sarda 
 Glossàriu isperimentale cunforma a sas normas de referèntzia a caràtere isperimentale pro sa limba sarda iscrita 
 Ammentus in lìngua sarda - Sardegna Digital Library

Sardu